খায়রুল আনোয়ার পেয়ারু

খায়রুল আনোয়ার পেয়ারু বাংলাদেশের একজন ফুটবলার ও ক্রীড়া সংগঠক ছিলেন। তিনি বাংলাদেশ জাতীয় ফুটবল দল ও ব্রাদার্স ইউনিয়ন ক্লাবের হয়ে আন্তর্জাতিক ও স্থানীয় পর্যায়ে ফুটবল খেলেছেন। ক্রীড়াক্ষেত্রে অবদানের জন্য ২০০২ সালে জাতীয় ক্রীড়া পুরস্কার জয় করেন। ফেনীর ফরহাদনগরের এ ক্রীড়াবিদ, ধানমন্ডি ক্লাবের সভাপতি থাকাকালে ২০০৪ সালের ২৯ ফেব্রুয়ারি আততায়ীর গুলিতে নিহত হয়েছিলেন।

 ক্রীড়ায় অবদান 
খায়রুল আনোয়ার পেয়ারু বাংলাদেশ জাতীয় ফুটবল দলের সদস্য ছিলেন। তিনি ১৯৭৫ সালে ব্রাদার্স ইউনিয়ন ক্লাবের অধিনায়কত্ব করেন।  ক্রীড়া সংগঠক হিসেবে তিনি মেট্রোপলিটন ক্লাব সমিতির সচিব, বাংলাদেশ ফুটবল ফেডারেশনের সিনিয়র ভাইস-প্রেসিডেন্ট ও আততায়ীর হাতে মৃত্যুর আগ পর্যন্ত ধানমন্ডি ক্লাবের প্রেসিডেন্ট ছিলেন।

 অর্জন ও কৃতিত্ব 
২০০২ সালে তাকে ফুটবলে অবদানের জন্য জাতীয় ক্রীড়া পুরস্কার দেওয়া হয়। ফেনী জেলা জিমনাসিয়ামের নাম তার মরনোত্তর সম্মানে নামকরণ করা হয়েছে।

 তথ্যসূত্র 

বিষয়শ্রেণী:বাংলাদেশী ফুটবলার
বিষয়শ্রেণী:জাতীয় ক্রীড়া পুরস্কার বিজয়ী
বিষয়শ্রেণী:ফেনীর ক্রীড়াবিদ
বিষয়শ্রেণী:২০০৪-এ মৃত্যু